Da smo u školi, danas bismo vježbali naskok na sanduk (samo jedan) i saskok s njega. Sjećaš se, to smo već radili.

Kod kuće nemaš sanduk kao što imamo u školi, pa ćemo umjesto toga vježbati pravilno držanje tijela.

Prvo se razgibaj uz sportaše na Trećem. Možeš raditi i vježbe oblikovanja koje smo radili u školi.

1. Uzmi knjigu s tvrdim koricama ili neku drugu knjigu. Stavi knjigu na glavu i prođi cijelu sobu. Nemoj pridržavati knjigu rukama. Pazi da ti knjiga ne padne.
2. Stavi na sredinu sobe svoju školsku torbu i ponovi zadatak tako da prekoračiš torbu, a da ti knjiga ne padne.
3. Pokušaj sjesti na stolicu i ustati, a da ti knjiga ne padne.

Možeš tako hodati s različitim zadatcima: u krug, između stolica, čučni,… Vježbaj dok ne uspiješ. Bravo.

Na kraju otpleši neki ples. Može to biti Hoki-poki, Baby Shark ili neki ples po tvom izboru.